Brand by Sandton-skoolŉ Brand het Woensdag by ŉ skool in Sandton in Johannesburg uitgebreek. “Die brand het in ŉ stoor van ŉ skool in Corlettrylaan begin,” het Russell Meiring, woordvoerder van ER24, in ŉ verklaring gesê. “ŉ Onderwyser het rook geruik en die leerlinge veilig ontruim.” Meiring sê niemand is beseer nie. “Brandbestryders kon die brand blus voordat dit buite beheer geraak het,” het hy gesê. Die brand het moontlik in ŉ droogoond uitgebreek wat gebruik word om voorwerpe mee te verhard.